Selskabets aktiviteter i 2025
Forfattere: Admin HHS
Tidsskrift: frakvangaardtilhumlekule (2026-02-15)

1me dlesrfma hvi tokibdoib

## Selskabets aktiviteter i 2025

Efter generalforsamlingen introducerede Karin Esmann sæsonens foredrag og udflugter med en fortælling om havekunstens små haver lige fra middelalderens små lukkede haver til nutidens nyeste havetanker, hvor biodiversitet og klimaudfordringer er retningsgivende.

G.N. Brandts have blev præsenteret af Hans Ove Pedersen først gennem et foredrag og senere ved et besøg i haven. Vi fik anledning til at opleve og forstå de mange faglige overvejelser og den konkrete gartnerviden, der er grundlag for havens helt unikke oplevelsesværdi.

En række småhaver, alle små haver i haven ved Skt. Hans hospital, blev præsenteret af Helle Nebelong, som har stået for havernes udformning, helende haver benævnes de. Her kan hospitalets patienter få mulighed for at være med til at passe planterne og  via kontakten med vækst og skønhed kan opnås glæde og indre ro.

Æbelholt Kloster kunne fremvise et forsøg på genskabelse af klosterhaven med vægten lagt på helbredende urter.

En vild med omtanke have, Henrik Pøhlsgaards have var en særlig oplevelse og et godt eksempel på hvor mange detaljer en lille have kan rumme. Med saks og omtanke er formet haverum, hvor planternes mange vækstformer er udnyttede. En form for dialog mellem havens ejer og planternes muligheder.

Kolonihavernes lange historie, blev årets sidste foredrag, en fortælling om, hvor værdifulde små haver også kan være for bymennesker. Grethe Bjerregaard delte ud af sin store viden om kolonihavernes udvikling helt frem til i dag. 40.000 haver er forenede i Kolonihaveforbundet, som værner om denne specielle havekultur.

Henrik Pøhlsgaard